Davidson Marama: Te Atiawa Claims Settlement Bill — First ReadingText is incorporated into the Bound VolumeDavidson Marama: Te Atiawa Claims Settlement Bill — First Reading[Sitting date: 15 March 2016. Volume:712;Page:9741. Text is incorporated into the Bound Volume.]MARAMA DAVIDSON (Green): Ā mihi atu ki te mana o te whenua nei arā ko Te Atiawa ki Te Whanga-nui-a-Tara ko Taranaki whānui hoki. Kei te mihi kei te mihi kei te mihi! Kei te mihi hoki ki ō rātou whanaunga koutou kua tae ā-tinana tae ā-wairua hoki ki rō i Te Whare nei mai i ngā rekereke o Te Tupuna Maunga ko Taranaki tēnā koutou katoa.I pīrangi ahau ki te mihi ki ngā hunga mate rātou kua whetūrangitia ki Te Korowai o Ranginui. Ka whakaaro ake au e pā ana ki ngā tini mate e mau ana tātou o Te Whare me ā koutou ngā manuhiri o te rohe o Taranaki nō reira ki ngā mate katoa i waenganui i a tātou i te ata nei moe mai moe mai moe mai rā! E Te Māngai o Te Whare ā tēnā koe! Ki a koutou huri noa i Te Whare tēnā koutou tēnā tātou katoa.He rā whakahirahira tēnei he rā whakahirahira mō ngā iwi o Taranaki Maunga kua tae mai nei mō tēnei ngā pānuitanga tuatahi o ngā pire kerēme. He rā hira mō Te Atiawa Taranaki heoi he rā hira mōku hoki. Ko tēnei te wā tuatahi ka tū au i roto i Te Whare nei ki te kōrero mō ngā pire kerēme. Āe i mua i taku taenga mai nei ki Te Whare Pāremata i te mutunga o tērā tau ēhara au i te tangata tautōhito i te mahi o te huarahi whakatau mō ngā kerēme. Ēngari e mōhio ana ahau he tino whakahirahira te mahi o Te Komiti Whiriwhiri i ngā Take Māori mō ēnei tāke ā ki te titiro ki ngā piki me ngā heke o te huarahi whakatau ki te whakarongo ki ngā whakawhiti kōrero ā Te Karauna me ngā hapū katoa o ngā iwi. He āhuatanga matatini tērā.Nō reira he hōnore nui māku ki te tū mō te wā tuatahi hei māngai whanaketanga Māori o Te Rōpū Kākāriki ki te tautoko i tētahi pire whakataunga i ngā kerēme kia ora! Anei rā tētahi uri o Te Tai Tokerau me Te Tai Rāwhiti tū tonu tōku Maunga o Hokianga ko Te Ramaroa. Tū kaha tōku maunga o Te Araroa ko Te Whetūmatarau tēnā koutou tēnā koutou tēnā koutou katoa! Ā ko Mārama Davidson ahau tēnā koe Maunga Taranaki mai i Te Rau o Te Huia ki Whakaahurangi ki Ōnukutaipari ko tērā te rohe o Te Atiawa.Ka mihi au ki ngā uri katoa o Te Atiawa i tēnei wā. He hōnore māku ki te pānui i te pire nei me te ripoata o ngā hītori me ngā kōrero o ngā tūpuna o Te Atiawa. He uaua ki te pānui i ngā kōrero a ngā mahi raupatu a Te Karauna ngā pakanga i waenganui i Te Karauna me Te Atiawa he ua. Kei te mōhio tātau ko te tīmatanga o ngā pakanga o Taranaki me tētahi o ngā pakanga tuatahi o Aotearoa; te raupatu o Te Poraka Pekapeka kei Waitara i te tekau mā whitu o Poutū-te-rangi i te tau kotahi mano waru rau ono tekau i whakaheke he tauā o Te Karauna ki te rangatira a Wīremu Kīngi Te Rangitāke me te iwi o Te Atiawa. I ngā tau i muri i tērā ka tae anō ngā pakanga me ngā mahi tāhae i te whenua ki te rohe. I kī mai Te Karauna he iwi hara he iwi whakakeke a Te Atiawa ā nā tērā i raupatutia katoatia te whenua o Te Atiawa e Te Karauna te katoa o te whenua! Whakaaro ana ki tērā te katoa o te whenua! Pōuri ana tōku ngākau kia mōhio ai ki tērā! Ahakoa ka hainatia e Wīremu Kīngi me ētahi atu rangatira o Te Atiawa Te Tiriti o Waitangi i te tau kotahi mano waru rau whā tekau ki Waikanae ā ia tau ia tau i wāwāhi a te kāwanatanga i Te Tiriti me ā rātau kupu taurangi ki Te Atiawa.Nō reira kua tae mai tātau ki te wā mō te whakatikatika i ngā hē o Te Karauna ki Te Atiawa. I roto i te pire nei e whakapāha ana Te Karauna ki ngā uri ngā whānau me ngā hapū o Te Atiawa. E whakapāha ana mō ngā pakanga o Taranaki mō ngā tāngata i mate ai i ērā pakanga me ngā whānau i mahue. E whakapāha ana mō ngā mahi raupatu me ngā mōrehu o Parihaka kua whakahereheretia mō ngā take tōrangapū! Mō ngā take tōrangapū pēnei i a au e tū ana i tēnei rā! He tika ēnei whakapāha o Te Karauna!Ā te wā ka uru atu te pire nei ki Te Komiti Whiriwhiri i ngā Take Māori me whakatātari mātou i ngā mea puretumu i roto hoki. E kore e mutu te atawhai o Te Atiawa! Ka mihi ahau ki ngā kaiwhiriwhiri ngā kaimahi ngā kuia me ngā koroua koutou katoa o Te Atiawa e mahi ana kia tae atu ki tēnei wā. Ka mihi hoki ki ngā hapū katoa o Te Atiawa mehemea ka whakaae ka whakahē rānei i te pire. Ko ō mātou nei mahi ki te whakarongo i te katoa o ngā tāpaetanga kōrero ngā kōrero pōuri ngā kōrero mamae ngā kōrero hari me ngā kōrero riri. Kāre Te Rōpū Kākāriki e whakaae ki ngā āhuatanga katoa o te huarahi whakatau nā te mea ka whakatau Te Karauna i te katoa o ngā āhuatanga. Ēhara tērā he rangapū! Ka pīrangi Te Rōpū Kākāriki ki te whakatū i tētahi arotake āhuatanga katoa o te huarahi whakatau ki te whakamana i Te Tiriti o Waitangi i te tino rangatiratanga o ngā hapū me ngā iwi katoa o te whenua.Nō reira e Te Māngai huri noa i Te Whare ki a koutou Te Atiawa he mihi aroha he mihi mahana ki a tātou ki a koutou kua tae mai nei ki te whakamana i ō koutou mokopuna tae ki tēnei wā ā; nō reira tēnā koutou tēnā koutou kia ora mai tātou katoa kia ora.[I pay tribute to the customary authority of this area Te Atiawa ki Te Whanga-nui-a-Tara and the wider Taranaki also; acknowledgments salutations and congratulations. I greet your kinfolk who have arrived here physically and spiritually into this House from the heels of the ancestral mountain Taranaki; kind regards to you all.I want to pay my respects to the deceased those immortalisedas stars in the heavens under the cloak of Sky Father.I am mindful of the myriad deaths we in this House bear and you the visitors from the Taranaki region bear as well and so I say to all the dead amongst us this morning slumber sleep and rest there.Mr Assistant Speaker I acknowledge you and everyone throughout the House so greetings to you and to us all. This is a highly important and momentous day for the tribes of the mountain of Taranaki who have arrived here for this the first reading of the claims bill. It is a great day for TeAtiawaof Taranaki and a day of consequence for me as well. This is the first time for me to stand and take a call in this House to speak about bills relating to claims. Indeed when I arrived in the House towards the end of last year I was not experienced in the settlement of claims process. But I am aware now and recognise the important work the Māori Affairs Committee carries out in regard to these matters in terms of examining the ups and downs in a settlement process and taking heed of consultations the Crown has with all subtribes of all tribes. It is a complex situation.Therefore it is a great honour for me to be standing here for the first time as a spokesperson of the Green Party for Māori development to support a claims settlement bill. I appreciate it. So here I am a descendant of Northland and the East Coast; my mountain Te Ramaroa in Hokianga and Te Whetūmatarau in Te Araroa stand resolute; acknowledgments greetings and salutations to you all. I am Mārama Davidson and I salute you the mountain of Taranaki from Te Rau o Te Huia to Whakaahurangi and to Ōnukutaipari that region of TeAtiawa.At this juncture I acknowledge all the descendants of Te Atiawa. It is a privilege for me to read this bill and the report pertaining to the histories and stories about the ancestors of TeAtiawa. It is hard reading about the acts of confiscation by the Crown and the wars between the Crown and TeAtiawa very hard indeed. We know about the beginning of the Taranaki wars and about some of the first battles in New Zealand; the confiscation of Pekapeka Block at Waitara on 17 March 1860 where a section of Crown troops descended upon chief Wīremu Kīngi Te Rangitāke and the people of TeAtiawa and attacked them. In subsequent years there were further battles and acts of land theft took place once again in the region. The Crown stated that TeAtiawawas a tribe that transgressed and was not a communicative one the consequence being the confiscation of all TeAtiawaland—the whole lot. Consider that the entire land. To become aware of that really saddens me. Despite the fact that Wīremu Kīngi and other esteemed leaders of Te Atiawa signed the Treaty of Waitangi in 1840 at Waikanae the Government breached the Treaty and broke its promises to TeAtiawaeach year after that.Therefore we have arrived at the moment where we address the wrongdoings of the Crown against TeAtiawa. In this bill is an apology by the Crown to the descendants the families and the subtribes of TeAtiawa. It apologises for the Taranaki wars for the people who died and the families left bereft. It apologises for the confiscations andremnants of Parihaka who were imprisoned for political reasons. For political reasons just like me standing here today. These apologies by the Crown are for real.When this bill is referred to the Māori Affairs Committee we must analyse the points of redress in the bill as well. The benevolence of TeAtiawanever ceases to end. I pay tribute to the negotiators the workers the elder men and womenfolk and all of you TeAtiawawho worked to reach this moment. I acknowledge all the subtribes of TeAtiawa whether they agree or do not agree to the bill. Our task is to listen to all submissions: sad painful joyful or irate stories. The Green Party will not agree to all aspects of the settlement process just because the Crown is saying that it will settle everything. That is not a partnership. The Green Party would like to set up a review of all matters pertaining to the settlement process in honouring the Treaty of Waitangi the autonomy of subtribes and of all the tribes of the country.Therefore Mr Assistant Speaker and everyone throughout the House to you TeAtiawa fond and warm regards to us and all of you who have arrived here to empower your grandchildren right up to this moment; soacknowledgments greetings and regards to you collectively and to us all. Thank you.]